**Între ei și noi, amintirea**

*Moi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tangenta timpului, speranța,

amprentă autentică a bucuriei

rostită pe litere,

în diminețile cu soare la ferestre.

Mereu căutăm propriul anotimp

în care să încapă tot

ce nu luăm cu noi la drum.

Unde găsim tărâmul autentic, abandonat

pe care vrem să renvenim

ca să închidem ciclul?

Liniște se așterne peste versul

care țipă îndrăgostit .

Vizităm fără să vrem cimitirele,

parcurile întâlnirilor de sărbătoare,

unde toți lăcrimează și curăță regrete

cu candele și flori.

Între ei și noi, amintirea.

O așezăm pe lespedea de piatră

a trecutului, în care toate se măsoară

în dor.